
UZNESENIE VLÁDY SLOVENSKEJ REPUBLIKY

č. 155
z 3. apríla 2013
k návrhu na určenie gestorských ústredných orgánov štátnej správy a niektorých orgánov verejnej moci, zodpovedných za prebratie a aplikáciu smerníc
	Číslo materiálu:
	8538/2013

	Predkladateľ:
	vedúci Úradu vlády SR


Vláda
A. schvaľuje

A.1. návrh na určenie gestorských ústredných orgánov štátnej správy a niektorých orgánov verejnej moci, zodpovedných za prebratie a aplikáciu smerníc;  

B. ukladá
podpredsedovi vlády a ministrovi financií 

B.1. predložiť na rokovanie vlády návrh právneho predpisu, ktorým sa zabezpečí prebratie smernice Európskeho parlamentu a Rady 2009/138/ES z 25. novembra 2009 o začatí a vykonávaní poistenia a zaistenia (Solventnosť II) (prepracované znenie) v znení smernice Európskeho parlamentu a Rady 2012/23/EÚ z 12. septembra 2012, ktorou sa mení a dopĺňa smernica 2009/138/ES (Solventnosť II), pokiaľ ide o dátum na transpozíciu, dátum uplatňovania a dátum zrušenia niektorých smerníc 

bezodkladne 

podpredsedovi vlády a ministrovi vnútra 

B.2. zabezpečiť prebratie smernice Komisie 2012/36/EÚ z 19. novembra 2012, ktorou sa mení a dopĺňa smernica Európskeho parlamentu a Rady 2006/126/ES o vodičských preukazoch a vykonať notifikáciu 

do 31. decembra 2013 

B.3. predložiť na rokovanie vlády návrh právneho predpisu, ktorým sa zabezpečí prebratie smernice Rady 2013/1/EÚ z 20. decembra 2012, ktorou sa mení a dopĺňa smernica 93/109/ES, pokiaľ ide o niektoré podrobnosti uplatňovania práva byť volený vo voľbách do Európskeho parlamentu pre občanov Únie s bydliskom v členskom štáte, ktorého nie sú štátnymi príslušníkmi 

do 25. septembra 2013 

ministrovi spravodlivosti 

B.4. predložiť v spolupráci s podpredsedom vlády a ministrom vnútra na rokovanie vlády návrhy právnych predpisov, ktorými sa zabezpečí prebratie smernice Európskeho parlamentu a Rady 2012/29/EÚ z 25. októbra 2012, ktorou sa stanovujú minimálne normy v oblasti práv, podpory a ochrany obetí trestných činov a ktorou sa nahrádza rámcové rozhodnutie Rady 2001/220/SVV 

do 31. júla 2015 

B.5. preveriť úplnosť transpozície smernice Európskeho parlamentu a Rady 2012/30/EÚ z 25. októbra 2012 o koordinácii ochranných opatrení, ktoré členské štáty vyžadujú od obchodných spoločností na ochranu záujmov spoločníkov a tretích osôb v zmysle druhého odseku článku 54 Zmluvy o fungovaní Európskej únie, pokiaľ ide o zakladanie akciových spoločností a udržiavanie a zmenu ich základného imania, s cieľom dosiahnuť rovnocennosť týchto opatrení (prepracované znenie), v prípade potreby zabezpečiť prebratie ostatných ustanovení smernice a vykonať opätovnú notifikáciu vnútroštátnych právnych predpisov, zabezpečujúcich súlad vnútroštátneho právneho poriadku s touto smernicou 

bezodkladne 

ministrovi dopravy, výstavby a regionálneho rozvoja 

B.6. predložiť na rokovanie vlády návrh právneho predpisu, ktorým sa zabezpečí prebratie smernice Komisie 2012/24/EÚ z 8. októbra 2012, ktorou sa z dôvodu prispôsobenia jej technických ustanovení, mení a dopĺňa smernica Rady 86/297/EHS o aproximácii právnych predpisov členských štátov týkajúcich sa vývodových hriadeľov traktorov a ich ochrany 

do 15. septembra 2013 

B.7. predložiť na rokovanie vlády návrhy právnych predpisov, ktorými sa zabezpečí prebratie smernice Európskeho parlamentu a Rady 2012/34/EÚ z 21. novembra 2012, ktorou sa zriaďuje jednotný európsky železničný priestor (prepracované znenie) 

do 1. marca 2015 
B.8. zabezpečiť prebratie smernice Európskeho parlamentu a Rady 2012/35/EÚ z 21. novembra 2012, ktorou sa mení a dopĺňa smernica 2008/106/ES o minimálnej úrovni prípravy námorníkov a vykonať notifikáciu 

do 4. júla 2014 (okrem článku 1 bodu 5 a 26 smernice) 
do 4. januára 2015 (týka sa článku 1 bodu 5 a 26 smernice) 
B.9. zabezpečiť prebratie smernice Komisie 2012/45/EÚ z 3. decembra 2012, ktorou sa prílohy k smernici Európskeho parlamentu a Rady 2008/68/ES o vnútrozemskej preprave nebezpečného tovaru druhýkrát prispôsobujú vedecko-technickému pokroku a vykonať notifikáciu 

do 30. júna 2013 

B.10. predložiť na rokovanie vlády návrh právneho predpisu, ktorým sa zabezpečí prebratie smernice Komisie 2012/46/EÚ zo 6. decembra 2012, ktorou sa mení a dopĺňa smernica Európskeho parlamentu a Rady 97/68/ES o aproximácii právnych predpisov členských štátov, ktoré sa týkajú opatrení voči emisiám plynných a tuhých znečisťujúcich látok zo spaľovacích motorov inštalovaných v necestných pojazdných strojoch 

do 10. novembra 2013 

B.11. predložiť na rokovanie vlády návrh právneho predpisu, ktorým sa zabezpečí prebratie smernice Komisie 2012/48/EÚ z 10. decembra 2012, ktorou sa menia a dopĺňajú prílohy k smernici Európskeho parlamentu a Rady 2006/87/ES, ktorou sa stanovujú technické požiadavky na plavidlá vnútrozemskej plavby 

do 15. októbra 2013 

B.12. predložiť na rokovanie vlády návrh právneho predpisu, ktorým sa zabezpečí prebratie smernice Komisie 2012/49/EÚ z 10. decembra 2012, ktorou sa mení a dopĺňa príloha II k smernici Európskeho parlamentu a Rady 2006/87/ES, ktorou sa stanovujú technické požiadavky na plavidlá vnútrozemskej plavby 

do 15. októbra 2013 

ministrovi hospodárstva  

B.13. zabezpečiť v spolupráci s ministrom dopravy, výstavby a regionálneho rozvoja, ministrom životného prostredia a predsedníčkou Úradu pre verejné obstarávanie prebratie smernice Európskeho parlamentu a Rady 2012/27/EÚ z 25. októbra 2012 o energetickej efektívnosti, ktorou sa menia a dopĺňajú smernice 2009/125/ES a 2010/30/EÚ a ktorou sa zrušujú smernice 2004/8/ES a 2006/32/ES a vykonať notifikáciu 

do 5. júna 2014 (okrem čl. 4, čl. 5 ods. 1 prvý pododsek, čl. 5 ods. 5 a 6, čl. 7 ods. 9 posledný pododsek, čl. 14 ods. 6, čl. 19 ods. 2, čl. 24 ods. 1 a 2 a prílohy V bodu 4, ktorých transpozičná lehota je uvedená priamo v týchto článkoch) 
B.14. predložiť na rokovanie vlády návrh právneho predpisu, ktorým sa zabezpečí prebratie smernice Komisie 2012/38/EÚ z 23. novembra 2012, ktorou sa mení a dopĺňa smernica Európskeho parlamentu a Rady 98/8/ES s cieľom zaradiť (Z)-trikoz-9-én ako aktívnu látku do prílohy I k uvedenej smernici 

do 15. augusta 2013  

B.15. predložiť na rokovanie vlády návrh právneho predpisu, ktorým sa zabezpečí prebratie smernice Komisie 2012/40/EÚ z 26. novembra 2012, ktorou sa opravuje príloha I k smernici Európskeho parlamentu a Rady 98/8/ES o uvádzaní biocídnych výrobkov na trh 

bezodkladne  

B.16. predložiť na rokovanie vlády návrh právneho predpisu, ktorým sa zabezpečí prebratie smernice Komisie 2012/41/EÚ z 26. novembra 2012, ktorou sa mení a dopĺňa smernica Európskeho parlamentu a Rady 98/8/ES s cieľom rozšíriť použitie aktívnej látky kyseliny nonánovej uvedenej v zozname v prílohe I k uvedenej smernici na výrobky typu 2 

do 15. augusta 2013  

B.17. predložiť na rokovanie vlády návrh právneho predpisu, ktorým sa zabezpečí prebratie smernice Komisie 2012/42/EÚ z 26. novembra 2012, ktorou sa mení a dopĺňa smernica Európskeho parlamentu a Rady 98/8/ES s cieľom zaradiť kyanovodík ako aktívnu látku do prílohy I k uvedenej smernici 

do 15. augusta 2013  

B.18. predložiť na rokovanie vlády návrh právneho predpisu, ktorým sa zabezpečí prebratie smernice Komisie 2012/43/EÚ z 26. novembra 2012, ktorou sa menia a dopĺňajú niektoré záhlavia v prílohe I k smernici Európskeho parlamentu a Rady 98/8/ES 

bezodkladne 

B.19. zabezpečiť prebratie smernice Komisie 2012/47/EÚ zo 14. decembra 2012, ktorou sa mení a dopĺňa smernica Európskeho parlamentu a Rady 2009/43/ES, pokiaľ ide o zoznam výrobkov obranného priemyslu a vykonať notifikáciu 

bezodkladne 

B.20. oznámiť v spolupráci s ministrom dopravy, výstavby a regionálneho rozvoja, ministrom životného prostredia a predsedníčkou Úradu pre verejné obstarávanie sekcii vládnej legislatívy Úradu vlády SR, odboru aproximácie práva, ktorými návrhmi všeobecne záväzných právnych predpisov sa zabezpečí prebratie smernice Európskeho parlamentu a Rady 2012/27/EÚ z 25. októbra 2012 o energetickej efektívnosti, ktorou sa menia a dopĺňajú smernice 2009/125/ES a 2010/30/EÚ a ktorou sa zrušujú smernice 2004/8/ES a 2006/32/ES 

do 30. apríla 2013 

ministerke zdravotníctva  

B.21. vykonať notifikáciu vnútroštátneho právneho predpisu preberajúceho vykonávaciu smernicu Komisie 2012/21/EÚ z 2. augusta 2012, ktorou sa mení a dopĺňa smernica Rady 76/768/EHS o kozmetických výrobkoch s cieľom prispôsobiť jej prílohy II a III technickému pokroku 

bezodkladne 

B.22. predložiť na rokovanie vlády návrhy právnych predpisov, ktorými sa zabezpečí prebratie vykonávacej smernice Komisie 2012/25/EÚ z 9. októbra 2012, ktorou sa stanovujú informačné postupy na výmenu ľudských orgánov určených na transplantáciu medzi členskými štátmi 

do 31. decembra 2013  

B.23. predložiť na rokovanie vlády návrh právneho predpisu, ktorým sa zabezpečí prebratie smernice Európskeho parlamentu a Rady 2012/26/EÚ z 25. októbra 2012, ktorou sa mení a dopĺňa smernica 2001/83/ES, pokiaľ ide o dohľad nad liekmi 

do 15. júla 2013  

B.24. predložiť na rokovanie vlády návrh právneho predpisu, ktorým sa zabezpečí prebratie smernice Komisie 2012/39/EÚ z 26. novembra 2012, ktorou sa mení a dopĺňa smernica 2006/17/ES, pokiaľ ide o určité technické požiadavky na testovanie ľudských tkanív a buniek 

do 1. mája 2014  

B.25. predložiť na rokovanie vlády návrh právneho predpisu, ktorým sa zabezpečí prebratie vykonávacej smernice Komisie 2012/52/EÚ z 20. decembra 2012, ktorou sa stanovujú opatrenia na uľahčenie uznávania lekárskych predpisov vystavených v inom členskom štáte 

do 5. júna 2013 

ministrovi pôdohospodárstva a rozvoja vidieka  

B.26. predložiť na rokovanie vlády návrhy právnych predpisov, ktorými sa zabezpečí prebratie vykonávacej smernice Komisie 2012/37/EÚ z 22. novembra 2012, ktorou sa menia niektoré prílohy k smerniciam Rady 66/401/EHS a 66/402/EHS, pokiaľ ide o podmienky, ktoré musí spĺňať osivo Galega orientalis Lam., maximálnu hmotnosť dávky osiva niektorých druhov krmovín a veľkosť vzorky Sorghum spp. 

do 15. novembra 2013 

B.27. predložiť na rokovanie vlády návrh právneho predpisu, ktorým sa zabezpečí prebratie vykonávacej smernice Komisie 2012/44/EÚ z 26. novembra 2012, ktorou sa menia a dopĺňajú smernice 2003/90/ES a 2003/91/ES, ktorými sa ustanovujú vykonávacie opatrenia na účely článku 7 smerníc Rady 2002/53/ES a 2002/55/ES, pokiaľ ide o znaky, ktoré sa majú zohľadniť ako minimum


pri skúškach, a minimálne podmienky na skúšanie určitých odrôd poľnohospodárskych rastlinných druhov a druhov zeleniny 

do 15. novembra 2013  

ministrovi životného prostredia  

B.28. zabezpečiť prebratie smernice Európskeho parlamentu a Rady 2012/33/EÚ z 21. novembra 2012, ktorou sa mení a dopĺňa smernica Rady 1999/32/ES, pokiaľ ide o obsah síry v lodných palivách a vykonať notifikáciu 

do 18. júna 2014  

B.29. predložiť na rokovanie vlády návrh právneho predpisu, ktorý zabezpečí prebratie delegovanej smernice Komisie 2012/50/EÚ z 10. októbra 2012, ktorou sa na účely prispôsobenia technickému pokroku mení a dopĺňa príloha III k smernici Európskeho parlamentu a Rady 2011/65/EÚ v súvislosti s vyňatím pre používanie olova 

bezodkladne 

B.30. predložiť na rokovanie vlády návrh právneho predpisu, ktorý zabezpečí prebratie delegovanej smernice Komisie 2012/51/EÚ z 10. októbra 2012, ktorou sa na účely prispôsobenia technickému pokroku mení a dopĺňa príloha III k smernici Európskeho parlamentu a Rady 2011/65/EÚ v súvislosti s vyňatím pre používanie kadmia 

bezodkladne 

ministrovi kultúry 

B.31. predložiť na rokovanie vlády návrh právneho predpisu, ktorým sa zabezpečí prebratie smernice Európskeho parlamentu a Rady 2012/28/EÚ z 25. októbra 2012 o určitých povolených spôsoboch použitia osirelých diel 

do 15. júla 2014 

predsedovi Úradu pre normalizáciu, metrológiu a skúšobníctvo SR 

B.32. predložiť v spolupráci s ministrom dopravy, výstavby a regionálneho rozvoja na rokovanie vlády návrh právneho predpisu, ktorým sa zabezpečí prebratie smernice Komisie 2012/32/EÚ z 25. októbra 2012, ktorou sa mení a dopĺňa smernica Rady 96/98/ES o vybavení námorných lodí
do 15. októbra 2013 

C. zrušuje 

C.1. úlohu v bode B.11 uznesenia vlády SR č. 174 z 10. marca 2010 - predložiť do 31. júla 2012 na rokovanie vlády návrh právneho predpisu, ktorým sa zabezpečí prebratie smernice Európskeho parlamentu a Rady 2009/138/ES z 25. novembra 2009 o začatí a vykonávaní poistenia a zaistenia (Solventnosť II) (prepracované znenie),
C.2. odporúčanie v bode C.4 uznesenia vlády SR č. 174 z 10. marca 2010 - spolupracovať s ministrom financií pri preberaní smernice Európskeho parlamentu a Rady 2009/138/ES z 25. novembra 2009 o začatí a vykonávaní poistenia a zaistenia (Solventnosť II) (prepracované znenie); 

D. odporúča 

generálnemu prokurátorovi  

D.1. spolupracovať s ministrom spravodlivosti a podpredsedom vlády a ministrom vnútra pri preberaní smernice Európskeho parlamentu a Rady 2012/29/EÚ z 25. októbra 2012, ktorou sa stanovujú minimálne normy v oblasti práv, podpory a ochrany obetí trestných činov a ktorou sa nahrádza rámcové rozhodnutie Rady 2001/220/SVV,
guvernérovi Národnej banky Slovenska  

D.2. spolupracovať s podpredsedom vlády a ministrom financií pri preberaní smernice Európskeho parlamentu a Rady 2009/138/ES z 25. novembra 2009 o začatí a vykonávaní poistenia a zaistenia (Solventnosť II) (prepracované znenie) v znení smernice Európskeho parlamentu a Rady 2012/23/EÚ z 12. septembra 2012, ktorou sa mení a dopĺňa smernica 2009/138/ES (Solventnosť II), pokiaľ ide o dátum na transpozíciu, dátum uplatňovania a dátum zrušenia niektorých smerníc,
predsedovi Úradu pre reguláciu sieťových odvetví 

D.3. spolupracovať s ministrom dopravy, výstavby a regionálneho rozvoja, ministrom životného prostredia a predsedníčkou Úradu pre verejné obstarávanie pri preberaní smernice Európskeho parlamentu a Rady 2012/27/EÚ z 25. októbra 2012 o energetickej efektívnosti, ktorou sa menia a dopĺňajú smernice 2009/125/ES a 2010/30/EÚ a ktorou sa zrušujú smernice 2004/8/ES a 2006/32/ES. 

Vykonajú:
podpredseda vlády a minister financií 

podpredseda vlády a minister vnútra 
minister spravodlivosti 
minister dopravy, výstavby a regionálneho rozvoja 
minister hospodárstva 
ministerka zdravotníctva 
minister pôdohospodárstva a rozvoja vidieka 
minister životného prostredia 
minister kultúry 
predseda Úradu pre normalizáciu, metrológiu a skúšobníctvo SR 
predsedníčka Úradu pre verejné obstarávanie

Na vedomie: 
predseda Národnej rady SR 
predseda Výboru Národnej rady SR pre európske záležitosti 
generálny prokurátor 
guvernér Národnej banky Slovenska 
predseda Úradu pre reguláciu sieťových odvetví 

